作者:宮天挺
標題:死生交范張雞黍・烏夜啼
內容:咱兩個再相逢似水底撈叫川，把咱這弟兄情一筆勾絕。(張元伯雲)您兄弟臨亡時，曾有遺言，囑付老母。多停我幾日，等哥哥未主喪下葬。哥哥若不到時，我靈車不動，不入墳丘。不期老母選後五日出殯，家中老母年高，妻嬌子幼，無處可託。則望哥哥照顧老母和那妻子。便是俺朋友的情分。(正末唱)把平生心叮嚀說，你可便不必喋喋，少住些些。(張元伯推末科，雲)哥哥，休推睡裡夢裡。(下)(正末唱)元末是破莊周一枕夢蝴蝶，(雲)呀，元只是一夢。家僮多早晚也？(家僮雲)午時了也。(正未唱)正日當卓午非夤夜。(嘆科雲)可惜元伯一代奇才，不能遂志！(唱)命矣大，斯人也。閃的這老親無子，幼子無爺。